af nb en nl fr en nl en nl nl nl en en hbs_lat af af nl nl af af af af af en af en nl nl af nl af af af af en af af es es nl fi nl it nl nl af en nds af af nl af en en en nl en en
Suid-Afrika swem saam STROOMOP! – Pieter Cloete
Woensdag , April 24 2019
Pieter Cloete Radio | MC
Stroomop is amptelik op Vrouedag, 9 Augustus vrygestel in fliekteaters landswyd. Met reuse afwagting vir dié avontuur op die grootskerm loop die filmmakers se harte oor van dankbaarheid na openingsnaweek. Fliekgangers wat dit gedurende hierdie eerste naweek van vrystelling gaan kyk het se terugvoer stroom in en die vloedgolf van aangeraakte harte wat gedeel word, het die filmmakers, Ivan Botha en Donnalee Roberts, aangemoedig om ’n persoonlike boodskap te skryf aan almal wat dit reeds gekyk het, asook almal wat nog gaan:
“Dit was vir die afgelope drie jaar ons grootste droom om mense saam te kan neem op hierdie epiese visuele avontuur en met hulle te kon deel wat ons ervaar het op daardie asemrowende ongerepte deel van ons land waar daar op dele nog nooit eers ’n voetspoor getrap is nie. Daardie wêreld raak letterlik aan jou siel. Daar is soveel inspirerende STROOMOP-vroue wat al ons pad gekruis het en ons al inspireer het, Stroomop is ’n hulde aan hulle, vroue wat daagliks die heldinne van hulle eie storie is. Ons hoop was dat elke vrou wat dit gaan kyk ’n stukkie van haarself in ons karakters sou sien en ons is onbeskryflik dankbaar en oorweldig deur die magdom terugvoer van regoor die land oor presies dit!! Ons is net so dankbaar vir die mans wat die avontuur amper meer geniet het en ook met ons hulle harte en wonderlike insig gedeel het. DANKIE aan elke persoon wat Stroomop al gekyk het en wat dit nog gaan kyk, dis te danke aan julle dat ons trots Suid-Afrikaanse stories kan vertel en films kan maak wat net hier in ons land gebore en gemaak kan word. DANKIE!! DANKIE!! DANKIE!!” – Ivan Botha & Donnalee Roberts.
Filmfinty se Aankope- en Bemarkingshoof van Onafhanklike Films, Pieter Geldenhuys deel die volgende: “Filmfinity is opgewonde om aan te kondig dat Stroomop nie net die grootste openingsnaweek by die loket vir ’n Afrikaanse film vir die jaar gehad het nie maar ook die grootste openingsnaweek vir ’n plaaslike film vir die jaar. Die film was so suksesvol dat nog fliekteaters die komende naweek bygevoeg word wat die film sal vertoon.” NuMetro Emperors Palace, Movies@The Ridge, Movies@Silverstar, Victorian Theatres in Newcastle en Minimax Paarl is teaters wat bygevoeg word.
Stroomop se loketinkomste na openingsnaweek is R2.5 miljoen en meer as 38 500 mense het die film reeds gaan kyk en saam op die Oranjerivier-reis gegaan. Kykers word vasgevang in die grootste avontuur wat plaaslike films nog grootskerm toe gebring het. Die avontuur bly egter nie op die skerm nie, maar woel diep binne kykers met oomblikke wat harte teer aanraak en dan weer oomblikke wat kykers kliphard laat saamlag. ’n Paar kykers het die volgende gedeel oor Stroomop:
“Dankie dat julle die realiteit van wie ons as vroue is, uitbeeld. Die lewe is geen fairytale nie, maar ons elkeen is perfek nes ons is. Daar is niks sterker as vroue wat mekaar ondersteun en dra deur moeilike tye nie. Ons weet nie altyd wat aan die anderkant wag nie, maar saam sal ons bo uitkom! Dankie vir ’n amazing storie wat my net weereens laat besef het, opgee is nie ’n opsie nie!”
– Adele Ferreira Redelinghuys –
“Wow!! Ek is spraakloos. Hierdie fliek was voorwaar die moeite werd om na uit te sien. En wat ’n beter fliek om jou Vrouedag mee af te sluit. #StroomopFilm het my op ’n persoonlike emosionele reis gevat. Dit was snaaks, emosioneel, vol drama en tonne avontuur wat omtrent aan jou hartsnare geroer het. Dankie Donnalee Roberts en Ivan Botha vir ’n uitstekende fliek. Dit het my opnuut van binne bemoedig dat ek as vrou nie alleen stroomop swem nie, en dat jy in jou stroomop oomblik jou storie kan gebruik om iemand anders te bemoedig. Doen jouself ‘’n guns en gaan kyk die fliek. #StroomopFilm #9Aug2018 #NouInTeaters #RaakVerloreVindJouself”
– Charlene Steyn –
“Stroomop is een van die beste films wat ek nog ooit gesien het … Julle kan ongelooflik baie trots wees, want dit is een wonderlike film. Stroomop is een groot inspirasie-film. Dankie vir al die harde werk wat julle in die film ingesit het, dit was die moeite werd gewees.”
– Instagram-naam: Jolene_x –
“Wat ’n ongelooflike rolprent. Dis is ’n inspirasie vir elke vrou. Ek sal nooit weer skuldig voel oor ’n red velvet cupcake nie! So opbouende en unieke ondervinding. Beslis ’n voorbeeld van ‘women empowerment’.”
– Instagram-naam: c_harnebrynard –
Hierdie opwindende avontuurverhaal gaan oor meer as net lewe en dood. Dit vertel die storie van vyf dames – Lana, Vivian, Adrie, Nixie en Diona – wat elkeen besig is om te ‘verdrink’ en in die rowwe waters van die lewe rondgemaal word. ’n Sameloop van omstandighede neem hulle saam op ’n avontuur op die Oranjerivier. Hier gebeur die ondenkbare en hulle boot word omgegooi, die riviergids raak verlore en die vroue bevind hulleself in ’n stryd om oorlewing in die wildernis. Die reis verander hulle lewens ingrypend, soos wat hulle saam deur seer en vrees worstel. Temas waarop die film fokus, is selfontdekking, vergifnis, aanvaarding en genesing.
Die fliek, wat op die Oranjerivier en naby Onseepkans in die Noordkaap, asook rondom Johannesburg verfilm is, word gekomplementeer deur ’n sterk rolverdeling: Donnalee Roberts, Simoné Nortmann, Chanelle de Jager, Ilse Klink, Carla Classen en Armand Aucamp.
STROOMOP se draaiboek is geskryf deur Ivan Botha, Donnalee Roberts en Sean Robert Daniels van The Writers Block. Die produksie is vervaardig deur 17FILMS en The Film Factory
SA, in samewerking met kykNET en die Departement van Handel en Nywerheid (DTI), en word plaaslik deur Filmfinity (Pty) Ltd versprei. Die rolprent begin op 9 Augustus 2018, landswyd, draai.
Vennote wat hierdie produksie moontlik maak: kykNET, Filmfinity (Pty) Ltd, Sarie, Makro, Camp Master, SA Forest Adventures, Under Canvas Events, Gozone Water, Laeveld Agrochem, Placecol, Areyeng Rentals, Fix Post Productions, Media Film Services, Starburst Promotions, Key Art Services, Busamed Modderfontein Privaathospitaal, Two Tales Animation, Ark Inflatables, The Writers Block.
Vir meer inligting oor die film, besoek gerus: www.stroomopfilm.co.za
Hutsmerke: #RaakVerloreVindJouself #StroomopFilm #9Aug2018
Deel jou kommentaar | Share your comments here:
Persone se Kommentaar | Comments
Vorige ADAM stel nuwe musiekvideo vir KALMEER bekend!
Volgende Apple Music presents an exclusive playlist of “101 Songs That Never Get Old”!
Koningin Lear maak skoonskip by Kanna-toekennings
KKNK25 se debuutproduksie Koningin Lear het vanaand (15 April) by ’n spoggeleentheid in Kaapstad agt van die Kanna-pryse …
Griekwastad-moorde binnekort ‘n fliek!
In April 2012 word Suid-Afrika en die wêreld tot stilstand geruk met die skokkende nuus …
Volg my op Facebook!
Subscribe to our Channel
© Copyright 2019, All Rights Reserved